als_Latn dik_Latn nus_Latn
Google bashkëpunon me Twitter
Twitter ka nënshkruar një marrëveshje me Google, për të shfaqur cicërimat më të rëndësishme në rezultatet e kërkimit të Google.
Politiko
E Enjte, 5 Shkurt 2015 | 17:07
0 Komente.
Bloomberg raporton se Twitter ka nënshkruar një marrëveshje me Google, për të shfaqur cicërimat më të rëndësishme në rezultatet e kërkimit të Google.
Para se të arrihej kjo marrëveshje, Google duhej ta vizitonte shpesh sajtin e Twitter-it për të marrë informacione, të cilat tani do të vijnë direkt nga Twitter.
Në gjysmën e parë të këtij viti, cicërimat do të shfaqen në rezultatet e kërkimit të Google-it sapo ato të postohen në Twitter. Thuhet se Twitter nuk do të përfitojë të ardhura nga reklamat me vendosjen e kësaj marrëveshjeje, që do të thotë se Twitter në vend të kësaj do të ketë një licencë me Google-in, ku gjiganti i kërkimit do të paguajë vetëm për qasjen e të dhënave.
I gjithë synimi i Twitter-it është që të tërheqë sa më shumë përdorues, kështu do të fitojë të ardhura nga reklamat që shfaqen në këtë rrjet social. Tek Google Search nuk do të shfaqen të gjitha cicërimat, por vetëm ata që janë më të rëndësishme, më të preferuara dhe më të ri-cicëruar. Të dyja kompanitë kanë pasur një marrëveshje të ngjashme nga viti 2009 deri në 2011.
Një marrëveshje të ngjashme Twitter ka edhe me Bing-un e Microsoft-it, ku cicërimat rreth njerëzve të famshëm ose temave të rëndësishme shfaqen në rezultatet e kërkimit, duke lejuar motorin e kërkimit të shfaqë informacionet më të rëndësishme në kohë reale.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn